దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సోనాలి బింద్రే నా హీరో: అనుపమ ఖేర్
కేన్సర్‌తో బాధపడుతూ ప్రస్తుతం న్యూయార్క్‌లో చికిత్స తీసుకుంటున్న హీరోయిన్‌ సోనాలి బింద్రేకి బాలీవుడ్ మద్దతుగా నిలుస్తోంది.
Samayam Telugu | Updated:
Aug 12, 2018, 08:16PM IST
కేన్సర్‌తో బాధపడుతూ ప్రస్తుతం న్యూయార్క్‌లో చికిత్స తీసుకుంటున్న హీరోయిన్‌ సోనాలి బింద్రేకి బాలీవుడ్ మద్దతుగా నిలుస్తోంది. ఇప్పటికే ఆమె త్వరగా కోలుకోవాలని కాంక్షిస్తూ పలువురు బాలీవుడ్ తారలు సోషల్ మీడియాలో పోస్టింగ్స్‌ పెట్టగా.. తాజాగా ఆ జాబితాలో సీనియర్ నటుడు అనుపమ ఖేర్ చేరారు. ముంబయిలో ఉన్నప్పుడు సోనాలి బింద్రేతో చాలాసార్లు కలిసి మాట్లాడానని.. కానీ.. ఇప్పుడు ఆమె న్యూయార్క్‌లో ఉండటంతో.. దాదాపు రెండు వారాల తర్వాత మళ్లీ కలిసే అవకాశం దక్కిందని అనుపమ ఖేర్ చెప్పుకొచ్చాడు.
‘సోనాలి బింద్రేతో కలిసి కొన్ని సినిమాల్లో నటించాను. చాలా మంచిగా.. హుందాగా వ్యవహరించేది. ఆమె ముఖం ఎల్లప్పుడూ ప్రకాశవంతంగా వెలిగిపోయేది. ముంబయిలో ఉన్నప్పుడు చాలా సార్లు మేమిద్దరం కలిసి మాట్లాడుకున్నాం. ఇప్పుడు దాదాపు 15 రోజుల తర్వాత మళ్లీ తనతో కొద్దిసేపు మాట్లాడే అవకాశం దొరికింది. ఆమె నా హీరో’ అని అనుపమ ఖేర్ వెల్లడించాడు.